CONVOCATORIA DE SUBVENCIÓNS A ENTIDADES DEPORTIVAS DE VIGO EN RELACIÓN Á SÚA ACTIVIDADE DEPORTIVA NA TEMPADA 2014/2015.
ADMINISTRACIÓN LOCAL — Municipal — Vigo (Subvencións, 09/04/2015)

A Xunta de Goberno Local, na sesión ordinaria do 18 de marzo de 2015, adoptou o seguinte acordo: O obxecto desta convocatoria ven a desenvolver as actuacións de promoción do deporte en beneficio do desenvolvemento deportivo local, definidas no ámbito do artigo 25.2. apartado l) da Lei 7/1985 Reguladora das bases de Réxime local, e así mesmo, dita actuación atopase recollida no ámbito das competencias definidas para os municipios no artigo 8 apartados 2 e 9, da Lei 3/2012 de 2 de abril del deporte de Galicia. En relación cos proxectos encamiñados ó fomento e promoción do deporte en beneficio do desenvolvemento deportivo local, a través do apoio, difusión e axudas ás entidades deportivas da cidade de Vigo, os vixentes orzamentos do Concello de Vigo para o ano 2015 consignan, na partida orzamentaria 3410.489.00.00 “subvencións a clubs e entidades sen fin de lucro”, un crédito por un importe total de 430.500,00€ (Catrocentos trinta mil cincocentos Euros); crédito orzamentario que o Concello de Vigo, a través da Concellería de Deportes, destina a colaborar na financiación da actividade deportiva das entidades deportivas da cidade de Vigo, nos distintos ámbitos da actividade deportiva. A concesión destas subvencións efectuarase baixo os principios de publicidade, concorrencia e obxectividade. As bases e convocatoria que seguen teñen por obxecto regular a concesión destas subvencións e iniciar o procedemento para a dita concesión. O obxecto das subvencións a que se refiren as presentes bases e convocatoria é contribuír a financiar os gastos ocasionados polo funcionamento das entidades deportivas da cidade e a súa actividade deportiva durante a tempada deportiva 2014/2015. Serán gastos subvencionables os que de xeito determinado correspondan ao funcionamento da entidade solicitante e sexan ocasionados pola actividade propia desta, así como os motivados pola participación ou organización de actividades deportivas, Estes gastos poderán ter relación entre outros a gastos de pagamento de licencias federativas, viaxes, aloxamentos e comidas, arbitraxes, adestradores, alugamento de instalacións deportivas, gastos telefónicos, compras de material deportivo, etc. En xeral serán subvencionables todos os gastos ocasionados polo funcionamento da entidade deportiva para o cumprimento dos seus fins ao longo da tempada 2014/2015, quedando excluídos os gastos por investimento en instalacións deportivas (obras). A beneficiaria deberá solicitar 3 ofertas cando, tratándose de gastos por subministros ou servizos, excedan estes de 18.000 €, salvo que non exista mercado para as ditas contratacións. As subvencións ós clubs teñen un carácter único e, aínda que se valoran aspectos como a participación ou organización de eventos deportivos, enténdese que o total da subvención é polos gastos xerados pola actividade durante a tempada. A tempada deportiva 2014/2015 estará definida para cada modalidade deportiva en función dos datos recadados das respectivas federacións, e a data de inscrición dos equipos ou dos deportistas individuais. A tal efecto, o técnico da área de deportes, no informe que se axuntara á documentación xustificativa, especificará o período comprendido pola mesma. A cantidade máxima destinada a estas subvencións será a de 430.500,00€ (Catrocentos trinta mil cincocentos Euros) que se farán efectivas con cargo á partida orzamentaria 3410.489.00.00 “Subvención a clubs e entidades sen fin de lucro”. Poderán outorgarse subvencións superando esta contía sen nova convocatoria cando se dean as circunstancias previstas no artigo 31.2 da Lei de subvencións de Galicia.1.—Estas subvencións serán compatibles con calquera outra subvención ou axuda para a mesma finalidade, procedente de calquera outra administración, ou de entes públicos ou privados, nacionais, da Unión Europea ou de organismos internacionais, aínda que serán incompatibles coas subvencións nominais outorgadas pola Concellería de Deportes ás entidades consideradas de elite da cidade na tempada 2014/2015 para o desenvolvemento do seu proxecto xeral.2.—A beneficiaria deberá comunicar ao Concello de Vigo a obtención doutras subvencións, axudas ingresos ou recursos que financien a actividade subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos.3.—En calquera caso, o importe total da subvención ou subvencións non poderá superar o da actividade subvencionada; caso no que se procederá na forma prevista no artigo 34 do RD 887/2006, de 21 de xuño, polo que se aprobou o Regulamento da Lei Xeral de Subvencións.1. Poderán solicitar e obter estas axudas os clubs deportivos, asociacións e agrupacións deportivas, e entidades deportivas que teñan o seu enderezo social en Vigo, teñan personalidade xurídica propia, carezan de ánimo de lucro e cumpran os requisitos que establecen as presentes bases e convocatoria.2. En relación coa modalidade de fútbol sala, só poderán participar nesta convocatoria os clubs que acrediten ter, polo menos, dous equipos federados en categorías inferiores.3. Quedan excluídas expresamente de esta convocatoria: • As federacións deportivas. • Os clubs pertencentes ou integrados en institucións oficiais. • Os clubs que por calquera causa se retiraran da competición oficial durante algunha das tempadas 2013-2014 ou 2014-2015. • As entidades consideradas de élite subvencionadas a través de convenios nominais de colaboración tramitados a través da Concellería de deportes na tempada 2014/2015.4. As entidades deberán estar integradas en competicións oficiais ou campionatos organizados polas federacións deportivas, e sen ter consideración de club ou equipo profesional.5. Os solicitantes deberán reunir os requisitos establecidos no artigo 10 da Lei 9/2007 do 13 de xuño, de subvencións de Galicia e non estar incursos en prohibición para ser beneficiario da subvención das previstas no citado artigo para o que se esixirá aos solicitantes unha declaración de non estar incursos nas prohibicións que recollen os apartados 2 e 3 do citado artigo 10 da Lei 9/2007.6. Débedas coas Administracións Públicas: • As entidades que soliciten subvencións por importe superior a 3.000,00€: ◦ Acreditarán acharse ao corrente no cumprimento das súas obrigas tributarias coa Cosellería de Facenda da Xunta de Galicia e para coa Seguridade Social mediante a presentación das certificacións ás que se refire o artigo 22 do RD 887/2006, 21 de xullo, polo que se aproba o Regulamento da Lei Xeral de Subvencións. ◦ Autorizan á Comisión avaliadora a solicitar ós departamentos responsables, e comprobar de oficio, os datos e a documentación que acredite que se achan ao corrente das súas obrigas Tributarias coa Axencia Tributaria, o Concello de Vigo e o Instituto Municipal dos Deportes de Vigo. Entenderase que o solicitante, ao presenta-la solicitude de subvención, consinte tal extremo. • As entidades que soliciten subvencións que non superen o importe de 3.000,00€. ◦ Acreditarán que se atopan ao corrente no cumprimento das súas obrigas tributarias coa Consellería de Facenda da Xunta de Galicia, a Seguridade Social, a Axencia Tributaria, o Concello de Vigo e o IMD mediante a presentación dunha declaración responsable ao abeiro do artigo 24.4 do RD 887/2006, 21 de xullo, polo que se aproba o Regulamento da Lei Xeral de Subvencións. En calquera dos casos, entenderase que o solicitante, ao presenta-la solicitude de subvención, autoriza á comisión avaliadora para solicitar e comprobar de oficio os datos e certificados acreditativos necesarios ós departamentos administrativos responsables.1.—Serán obrigas dos beneficiarios das subvencións, ademais das previstas nestas bases e convocatoria e das sinaladas no artigo 11 da Lei de subvencións de Galicia, as que seguen: a) Realizar a actividade deportiva subvencionada consonte co proxecto presentado coa solicitude, deixando constancia da financiación municipal en calquera actividade coa inclusión da imaxe corporativa oficial. b) Responder da veracidade dos datos da solicitude, baixo a persoal responsabilidade da persoa que subscriba a solicitude. c) Empregar a lingua galega na realización das actividades subvencionadas, caso de que tal utilización se tivese invocado e avaliado como mérito para o procedemento de concesión da subvención. d) Dar a adecuada publicidade á financiación municipal da actividade subvencionada en calquera actividade ou evento relacionado coa entidade. e) Utilizar unha linguaxe e imaxe non sexista nos materiais de publicidade que se empreguen para a difusión das súas actividades. f) En relación coa muller, utilizar imaxes non estereotipadas, que visualice a aportación das mulleres nas facetas públicas da sociedade e non só no eido privado ou familiar.1.—Para efectuar as propostas de concesión das subvencións, a comisión avaliadora terá en conta os seguintes criterios e baremo de puntuación sobre un máximo de 95 puntos: a) Actividades xeral da entidade solicitante: a.1. Relevancia da modalidade e da entidade deportiva no ámbito da cidade, nivel deportivo e ámbito territorial das competicións regulares en que participen os equipos ou deportistas integrantes da entidade deportiva. Ata 25 puntos. a.2. Organización de actividades e competicións deportivas que colaboren co sistema deportivo local. Valorarase a repercusión mediática e social da actividade, o nivel deportivo dos participantes, o volume de actividade, o volume de espectadores, o interés público da actividade, o custo da actividade. Para a valoración, terase en conta o proxecto presentado, que incluirá, ademáis, un orzamento de ingresos-gastos detallado. A valoración neste criterio será incompatible con outras aportacións do Concello de Vigo. Para ser tido en conta este criterio, a entidade deberá obter, como mínimo, 5 puntos no apartado, valorándose, como máximo, 2 eventos por entidade. Ata 30 puntos. b) Promoción do deporte base: b.1. Promoción da actividade deportiva na base; terase en conta a participación ou non no programa Municipal de escolas deportivas: Ata 5 puntos. • <50 escolares = 1 punto. • De 51 a 100 escolares = 2 puntos. • De 101 a 150 escolares = 3 puntos. • >150 escolares = 5 puntos. b.2. Número de licencias ata categoría xuvenil incluída. Ata 15 puntos Volume de licencias ata categoría xuvenil e puntuación (*excepto Actividades subacuáticas, Bádminton, Golf, Hípica, Judo, Montañismo, Taekwondo e Tenis). • 1 punto: < 30 licencias. • 2 puntos: De 31 a 50 licencias. • 4 puntos: De 51 a 100 licencias. • 5 puntos: De 101 a 150 licencias. • 10 puntos: De 151 a 250 licencias. • 12 puntos: De 251 a 300 licencias. • 15 puntos: >300 licencias. Volume de licencias de base ata categoría xuvenil e puntuación para Actividades subacuáticas, Bádminton, Golf, hípica, Judo, Montañismo, Taekwondo e Tenis: • 1 punto: < 75 licencias. • 2 puntos: De 76 a 100 licencias. • 4 puntos: De 101 a 250 licencias. • 5 puntos: De 251 a 400 licencias. • 10 puntos: De 401 a 450 licencias. • 12 puntos: De 451 a 650 licencias. • 15 puntos: >651 licencias. b.3. Número de licencias de categoría feminina: Ata 5 puntos Volume de licencias femininas e puntuación (*excepto Actividades subacuáticas, Bádminton, Golf, Hípica, Judo, Montañismo, Taekwondo e Tenis). • 1 punto: < 30 licencias. • 2 puntos: De 31 a 50 licencias. • 4 puntos: De 51 a 75 licencias. • 5 puntos: >75 licencias. Volume de licencias femininas e puntuación para Actividades subacuáticas, Bádminton, Golf, Hípica, Judo, Montañismo, Taekwondo e Tenis: • 1 punto: < 150 licencias. • 2 puntos: De 151 a 300 licencias. • 4 puntos: De 301 a 400 licencias. • 5 puntos: >400 licencias. c) Estrutura da entidade deportiva: c.1. Gastos en aluguer de instalacións deportivas en concepto de aluguer de instalación para adestramentos e competicións deportivas. Ata 10 puntos A entidade solicitante certificará o importe do gasto pola utilización de instalacións deportivas para adestramentos e competicións oficiais. Na xustificación, a entidade acreditará documentalmente, como mínimo, o 80% do gasto detallado no orzamento de gastos presentado na solicitude de subvención según as condicións detalladas na base 16ª da convocatoria. • 1 punto por cada 1.000,00€ de gasto. c.2. Estrutura técnica: Ata 3 puntos. Valorarase o volume de persoal técnico contratado. Para ser valorado este criterio, xunto á solicitude anexarase a copia compulsada da titulación, da licencia en vigor na tempada subvencionada e a documentación que acredite que o persoal técnico está dado de alta no réxime laboral axeitado. • Licenciado/Graduado en CCAFD: 1 punto por licencia. • Diplomado ou equivalente: 0,5 puntos por licencia. • TSAFD ou equivalente:0,25 por licencia. • Resto: 0,1 puntos por licencia. d) Emprego do Galego: Ata 2 puntos. Valoraranse os proxectos de comunicación presentados polas entidades que acrediten suficientemente que están desenvolvidos en lingua Galega. O emprego da lingua galega na realización das actividades para as que se solicita a axuda valorarase ata 2 puntos. Na valoración deste criterio terase en conta o emprego da lingua galega nas comunicacións da entidade, nas campañas escritas de promoción, cartelería, anuncios., e en xeral na realización das actividades da entidade, e en concreto, valorarase: • 1 punto pola utilización da lingua galega no espazo web actualizado da entidade (páxina web, blog.). As entidades deberán detallar, nos proxectos de comunicación que presenten na solicitude, o/os enlaces ós espazos web ao obxecto de realizar as comprobacións necesarias por parte do servizo xestor. • 0,5 puntos pola utilización do galego nos documentos de comunicación administrativa interna, de comunicación con deportistas, pais, nais e asociados. Para a valoración das solicitudes as entidades presentarán copia dos documentos utilizados ó longo da tempada deportiva, que acrediten suficientemente o emprego do galego como lingua vehicular. • 0,5 puntos pola utilización do galego nos documentos remitidos ós medios de comunicación, crónicas, comunicados oficiais. Para a valoración desta cuestión, as entidades presentarán as notas de prensa remitidas ós medios de comunicación ó longo da tempada deportiva e demás documentación que acredite a utilización do Galego nas relacións da entidade con persoas e entidades alleas á mesma. Os datos a puntuar corresponderanse coas actividades desenvolvidas na tempada 2014/2015, ou en calquera caso, no ano 2015 nas modalidades cuxa tempada deportiva se corresponda co ano natural.1.—O importe total máximo destinado a estas subvencións distribuirase entre tódalas entidades deportivas que, por reunir os requisitos esixidos nestas bases para ser beneficiario, sexan admitidas a participar no procedemento de concesión das subvencións, en función da puntuación acadada no proceso de avaliación que se realizará en de acordo cos criterios previstos no apartado anterior.2.—O importe total da convocatoria se distribuirá entre a suma total de puntos acadados pola totalidade das solicitudes admitidas, obtendo desta forma o valor unitario do punto. A subvención para cada entidade calcularase multiplicando o valor unitario do punto polos puntos obtidos en cada caso. O procedemento para a concesión destas subvencións será o de concorrencia competitiva que se iniciará de oficio tras a aprobación das presentes bases e convocatoria pola Xunta de Goberno Local. O prazo para presentar as solicitudes a esta convocatoria será de 20 días naturais, contados dende o día seguinte a súa publicación no Boletín Oficial da Provincia.1.—Coa solicitude, segundo o modelo que figura como anexo I.1 do expediente, deberase achegar a demais documentación esixida nestas bases e convocatoria, segundo os modelos, no seu caso, que figuran nos demais anexos desta convocatoria.2.—A instancia de solicitude será asinada polo representante legal da entidade peticionaria e presentarase no Rexistro Xeral do Concello de Vigo, ou por algún dos procedementos previstos no artigo 38.4 da Lei 30/1992 de Réxime Xurídico das Administracións do Procedemento Administrativo Común.3.—Coa instancia de solicitude deberá achegarse a seguinte documentación.2. Outra documentación obrigatoria: 2.1. Certificado da Federación no que se detalle definido o número de licencias por categoría e o número de licencias femininas, da tempada 2014/2015, ou do ano 2015 no caso das modalidades cuxa tempada deportiva sexa anual.2.2. Certificado Orixinal da titularidade da conta bancaria da entidade solicitante.2.3. Copia do código de identificación fiscal da entidade solicitante.2.4. Copia do acta de constitución da actual xunta directiva actual.2.5. Copia do D. N. I. do presidente da entidade asinante da solicitude de subvención.2.6. Proxecto das actividades da entidade, cos datos referentes ás actividades nas que participan e as que organizan, etc. (Competicións nas que participa, nº de equipos e/ou deportistas, categorías, desprazamentos, torneos ou competicións nos que participa ou aqueles que organiza e que colaboran na dinamización do deporte local.). 2.7. No caso de solicitar unha subvención por importe superior a 3.000,00€, deberán presentar, xunto coa solicitude, os Certificados de estar ó corrente no cumprimento das súas obrigas tributarias coa Consellería de Facenda da Xunta de Galicia e coa Seguridade Social. Consonte co establecido no artigo 20.5 da Lei 9/2007, de 13 de xuño, de subvencións de Galicia e no artigo 71 da Lei 30/1992, de 26 de novembro, se a documentación aportada fora incompleta ou non reunira os requisitos esixidos na presente convocatoria, o solicitante será requirido para que complete a documentación ou amañe a falla no prazo de 10 días hábiles, contados a partir da recepción da notificación, coa advertencia de que se non o fixera se lle terá por desistida a súa solicitude e arquivarase o expediente.1.—Publicidade da convocatoria e das bases reguladoras da concesión das axudas. A presente convocatoria coas bases reguladoras da concesión das axudas será publicada no correspondente diario oficial, anunciada na prensa local con referencia ao boletín oficial no que aparece publicada, e na paxina web www.vigo.org, unha vez aprobada pola Xunta de Goberno Local. A presente convocatoria e as súas bases reguladoras, así como o modelo de solicitude e demais modelos normalizados que constitúen os seus anexos, necesarios para a demanda destas axudas, facilitaranse nas oficinas da Concellería de Deportes e na propia paxina web do Concello de Vigo.2.—Publicidade das subvencións concedidas. As axudas que se concedan ao abeiro das presentes bases e convocatoria serán publicadas no correspondente diario oficial, cando a súa contía sexa de 3.000€ ou superior, con expresión da convocatoria, crédito orzamentario ao que se imputan, beneficiario, cantidade concedida e finalidade da subvención. As solicitantes ás que se lles conceda a subvención terán dereito a que non se fagan públicos os seus datos persoais cando a publicación poda ser contraria ao respecto e salvagarda do dereito ao honor, intimidade persoal e imaxe. Ademais desta publicación para as axudas de contía igual ou superior a 3.000 €, o listado de tódalas axudas que se concedan será publicado, coas devanditas indicacións, na páxina web www.vigo.org e exposto no taboleiro de anuncios do Concello.3.—Publicidade do financiamento público. As beneficiarias das subvencións obxecto desta convocatoria deberán emprega-lo distintivo do Concello de Vigo en tódalas actividades e comunicacións que promovan e en todas as equipacións, publicacións, carteis, rótulos e demais elementos de difusión ou publicidade será indispensable mencionar á “Concellería de Deportes – Concello de Vigo”. 1.—A Concellería de Deportes será a encargada da instrución do procedemento de concesión das subvencións. A avaliación das mesmas se realizará por unha Comisión de Valoración composta polo Concelleiro de Deportes, o Xefe de Servizo da Área de Deportes e un Técnico da mesma área que actuará como secretario.2.—A Comisión Avaliadora, a través da Concellería de Deportes, como órgano instrutor, formulará proposta de concesión das subvencións á Xunta de Goberno Local consonte a avaliación realizada. A proposta incluirá o informe do órgano instrutor no que conste que da información que ten no seu poder se desprende que os beneficiarios cumpren con todos os requisitos necesarios para acceder ás subvencións.3.—A Xunta de Goberno Local será o órgano competente para conceder ou denegar as axudas. O prazo para a instrución e resolución do expediente será de seis meses, como máximo, desde o último día de prazo de presentación das solicitudes no Rexistro Xeral do Concello e a súa resolución notificarase ós solicitantes no prazo de dez días a partir da súa data, de acordo co previsto no artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.4.—A resolución da Xunta de Goberno Local, sobre concesión das axudas, esgota a vía administrativa e contra a mesma poderá interpoñerse recurso de reposición ante a Xunta de Goberno Local no prazo dun mes a contar do día seguinte ó da súa notificación, ou ben directamente recurso contencioso-administrativo ante o Xulgado do Contencioso-Administrativo de Vigo, no prazo de dous meses desde o seguinte ó da notificación, de acordo co artigo 116 da lei 30/1992, de 26 de novembro e 8.1 e 46 da Lei Reguladora da Xurisdición Contencioso-Administrativa.5.—Transcorrido o devandito prazo de seis meses sen que a Xunta de Goberno Local dite resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión.6.-As entidades beneficiarias das axudas están obrigadas no prazo de dez días a contar do seguinte ao da notificación a comunicar por escrito á Concellería de Deportes a aceptación ou renuncia das axudas, transcorrido este prazo sen manifestación expresa entenderase tacitamente aceptada.7.—Transcorridos seis meses a partir do día seguinte ó da terminación do prazo de presentación das solicitudes sen que os interesados obteñan unha resposta expresa, entenderase desestimada a solicitude. Os beneficiarios non poderán subcontratar con terceiros a actividade subvencionada.1.—As beneficiarias das subvencións deberán xustificar antes do 30 de outubro de 2015 (Incluído) o cumprimento das finalidades para as que se concedeu a subvención e a aplicación dos fondos recibidos. Transcorrido este prazo perderase o dereito a percibila subvención. O prazo sinalado para a xustificación poderá ser ampliado se concorreran causas que o xustifiquen, previa aprobación do mesmo por parte da Xunta de Goberno Local 2.—Ao efecto de xustifica-la subvención os beneficiarios deberán achegar: a) Memoria de actuación xustificativa do cumprimento dos proxectos e actividades subvencionadas, cuns contidos mínimos no aspecto deportivo (Incluiranse os datos referentes ás competicións nas que participaron os equipos ou deportistas vinculados á entidade, os equipos ou deportistas que a integran, os resultados, o ámbito e o nivel acadado nas competicións, material gráfico impreso,.). b) Os cuestionarios e documentación, debidamente cumprimentada que figura no anexo II destas Bases (Modelos para a xustificación): c).—Xustificantes acreditativos dos gastos vinculados ó proxecto subvencionado polo importe subvencionado, en relación co apartado ou apartados para o cal está destinada a axuda coas seguintes especifidades: 1º.—A xustificación deberá facerse con documentos orixinais pola parte subvencionada e con copias de facturas polo resto do Orzamento. Se poderá substituír a presentación de copias de facturas polo gasto do proxecto ou actividade non subvencionada pola presentación dun balance que abarque a totalidade do gasto ou por unha certificación na que se acredite que o programa ou actividade que foi obxecto da subvención foi executado na súa totalidade e o seu custo total foi de …. euros. As facturas serán orixinais e deberán recoller o número de CIF, a data, o número de factura e o IVE. Estes xustificantes quedarán a disposición do Concello de Vigo. Non se admitirán facturas fotocopiadas ou compulsadas nin aquelas que non reúnan as condicións previstas no do RD 1.619/2012, de 30 de novembro polo que se aproba o regulamento polo que se regulan as obrigas de facturación.2º.—Importe xustificativo: Terase en conta como importe xustificativo a Base Impoñible do importe das facturas e demais documentos de valor probatorio equivalente que se presenten como xustificación, excepto que se acredite debidamente mediante certificado da axencia Tributaria que a entidade está exenta de IVE.3º.—Nos documentos xustificativos dos gastos incorridos non será necesario que conste de forma expresa si os mesmos foron pagados con anterioridade ao proceso de xustificación.4º.—Atendendo á especifidade da actividade deportiva, aqueles gastos relacionados con arbitraxes, taxas oficiais das federacións deportivas, e outros conceptos análogos poderán ser xustificados a través de documentos orixinais (certificados de ingreso nas federacións, documentos de pago de arbitraxes, documentos de pago de premios deportivos, gastos de desprazamento de xogadores, técnicos, etc.,) emitidos polas Federacións ou póla propia entidade deportiva que recolla adecuadamente, os datos fiscais das partes, as aportacións económicas, as retencións obrigatorias de ser o caso, e demais datos que xustifiquen o valor probativo do gasto en base á eficacia administrativa do mesmo.5º.—Instalacións Deportivas: As beneficiarias deberán presentar como parte da xustificación, como mínimo, documentos xustificativos axeitados polo 80% do importe detallado no orzamento de gastos presentado na solicitude de subvención. En relación á xustificación do pago de usos das instalacións deportivas municipais dependentes do IMD será suficiente o documento orixinal acreditativo dos gastos por este concepto emitido polo dito Organismo.6º.—Nas subvencións concedidas a entidades dependente ou vinculadas á Universidade, a xustificación poderá consistir na certificación da intervención ou órgano que teña atribuídas as facultades de control da toma de razón en contabilidade e do cumprimento da finalidade para a que foi concedida.7º.—Se a beneficiaria solicitara a devolución do orixinal presentado, que deberá facelo xunto coa presentación da documentación xustificativa, a área xestora da subvención procederá ao estampillado da factura orixinal, indicando no estampillado o motivo da subvención e si o importe do xustificante impútase total ou parcialmente á subvención recibida; indicándose neste caso o importe exacto que resulte afectado pola subvención. A copia do xustificante orixinal estampillado se incorporará ao expediente e a área xestora da subvención procederá á devolución do orixinal. En todo caso, a solicitude de devolución das facturas deberá ser efectuada, por escrito, xunto a presentación da xustificación, e sempre previamente ó pago da subvención acadada. b.2.—Calquera outra documentación que lle sexa solicitada polo Concello, en relación coa xustificación da subvención. A axeitada xustificación da subvención, a realización da actividade subvencionada e o cumprimento da finalidade que determinou a súa concesión, será comprobada polos servizos da Concellería de Deportes. O xefe do servizo de Deportes emitirá informe ao respecto facendo constar, no seu caso, todas aquelas circunstancias que poidan resultar relevantes en orden a considerar incumprida ou defectuosamente cumprida a actividade subvencionada e a xustificación achegada. A beneficiaria deberá facilitar toda a información que lle sexa requirida pola Concellería de Deportes e pola Intervención Xeral Municipal, Tribunal de Contas e Consello de Contas no exercicio das súas funcións de fiscalización e control do destino das subvencións.1.—O pagamento da subvención terá lugar logo da xustificación pola beneficiaria da actividade para a que se concedeu a subvención.2.—Antes de proceder ao pago da subvención a beneficiaria deberá acreditar estar ó corrente no pagamento das súas obrigas fiscais e para coa seguridade social e non ser debedor por resolución de procedencia de reintegro, o que poderá realizar por medio dunha declaración responsable, ao abeiro ó Art.31.7. e da Lei 9/2007 de Subvencións de Galicia. a) Dará lugar á perda do dereito ao cobro da subvención o incumprimento por parte da beneficiaria da subvención de calquera das obrigas previstas nestas bases reguladoras e convocatoria e especialmente as obrigas ás que se condiciona o pago único da subvención; o incumprimento dos requisitos, condicións e demais circunstancias que determinaron o outorgamento da subvención; a variación da finalidade da actuación; a falta de xustificación da subvención ou a insuficiencia desta; á obtención concorrente doutras axudas, que determinarían o reintegro da municipal e a concorrencia dalgunha das causa previstas no artigo 33 da Lei de subvencións de Galicia. b) Cando o incumprimento da actividade subvencionada se traduza nunha diminución significativa da actividade subvencionada, traducible a termos económicos en función do proxecto presentado e do seu presuposto, que non implique verdadeiro incumprimento do obxectivo da subvención, procederá a perda do dereito a subvención ou o seu reintegro na mesma proporción. En todo caso procederá a redución da subvención, coa conseguinte perda do dereito ao cobro, ou, no seu caso o reintegro do exceso da subvención sobre o custo da actividade subvencionada. c) A comunicación destas circunstancias ao Concello deberá efectuarse no momento en que se coñeza e, en todo caso, con anterioridade a xustificación da aplicación dada aos fondos recibidos. a) Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. Procederá o reintegro das cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro, nos casos do artigo 33 LSG. b) Canto ás infraccións e sancións en que poidan incorrer os beneficiarios destas axudas e procedemento para a súa imposición estarase ao disposto no IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora.1.—Os datos das solicitantes e os dos seus representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras e convocatoria, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de subvencións de Galicia en orden á conclusión do proceso desta convocatoria, polo que a súa achega é obrigatoria.2.—Os ditos datos serán tratados e protexidos de acordo co previsto na Lei 30/1992, do 26 de novembro de Réxime Xurídico das Administracións Públicas e do Procedemento administrativo Común e na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento a Concellería de Deportes do Concello de Vigo. A beneficiaria poderá exerce-los dereitos de acceso, rectificación, cancelación e oposición ante a Concellería de Deportes do Concello de Vigo. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, de 17 de novembro, Xeral de Subvencións e o Real Decreto 887/2006, de 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real Decreto 887/2006; as Bases de Execución do Orzamento do Concello de Vigo para o ano 2015, as restantes normas de dereito administrativo e, no seu defecto, as normas de dereito privado. O Director Deportivo do IMD, Xefe da Unidade Técnica, Diana Nicoleta Ruiz Bazan Talea: Vista a precedente proposta, RESOLVO, de conformidade coa mesma. O Concelleiro Delegado de Deportes, José Manuel Fernández Pérez.